Държавен вестник, бр. 53, 2011 г., стр. 49

БРОЙ  53	
Д Ъ Р Ж А В Е Н  В Е С Т Н И К 	
СТР.  49  
комисия, назначена със Заповед № РД-09–448 
от 20.04.2010 г. на министъра на образованието, 
младежта и науката, отказвам откриване на ОУ 
„Христо Ботев“ – с. Алтимир, община Бяла Сла­
тина, област Враца, поради недостатъчен брой 
ученици съгласно изискванията на Наредба № 7 
от 29.12.2000 г. за определяне броя на паралелките 
и групите и броя на учениците и на децата в 
паралелките и в групите на училищата, детските 
градини и обслужващите звена.
Заповедта може да се обжалва в 14-дневен 
срок от обнародването в „Държавен вестник“ 
пред Върховния административен съд.
Министър: С. Игнатов
7976
ЗАПОВЕД № РД-14-51
от 23 юни 2011 г.
На основание чл. 25, ал. 4 от Закона за админи­
страцията във връзка с чл. 12, ал. 2 и 8 ППЗНП, 
като взех предвид становището на експертната 
комисия, назначена със Заповед № РД-09-448 
от 20.04.2010 г. на министъра на образованието, 
младежта и науката, отказвам преобразуване 
на гимназия „Иван Сергеевич Аксаков“ – гр. 
Пазарджик, община Пазарджик, област Пазар­
джик, в Хуманитарна гимназия „Иван Сергеевич 
Аксаков“ – гр. Пазарджик, община Пазарджик, 
област Пазарджик, поради несъответствие на 
направеното предложение с Решение № 35 по 
протокол № 4 от 24.02.2011 г. на Общинския 
съвет – гр. Пазарджик, за промяна в статута и 
името на училището:
1. Направеното предложение за преобразу­
ване не води до промяна на вида на училището 
съгласно чл. 26, ал. 1 ЗНП.
2. В предложението не е налице промяна на 
името на училището.
Заповедта може да се обжалва в 14-дневен 
срок от обнародването в „Държавен вестник“ 
пред Върховния административен съд.
Министър: С. Игнатов
7977
МИНИСТЕРСТВО 
НА ПРАВОСЪДИЕТО
ЗАПОВЕД № ЛС-04-698
от 29 юни 2011 г.
На основание чл. 655, ал. 1, т. 7 ТЗ във връзка 
с чл. 13, ал. 2 и чл. 14, ал. 2 от Наредба № 3 от 
2005 г. за реда за подбор, квалификация и контрол 
върху синдиците и постъпила молба вх. № 94-В-
147 от 14.06.2011 г. и вх. № 94-В-151 от 20.06.2011 г. 
от г-жа Венцеслава Стефанова Стефанова да 
бъде извършена промяна на служебния теле­
фон изменям Заповед № ЛС-04-462/2007 г. (ДВ, 
бр. 52 от 2007 г.) в частта є относно телефона 
и електронния адрес на синдика Венцеслава 
Стефанова Стефанова, като вместо 082 830 142 
да се чете 082 587 487.
Министър: М. Попова
7929
КОМИСИЯ ЗА ФИНАНСОВ НАДЗОР
РЕШЕНИЕ № 368-ИП
от 21 юни 2011 г.
На основание чл. 13, ал. 1, т. 5 във връзка с 
чл. 15, ал. 1, т. 1 от Закона за Комисията за фи­
нансов надзор (ЗКФН) и чл. 13, ал. 1 от Закона 
за пазарите на финансови инструменти (ЗПФИ) 
Комисията за финансов надзор издава лиценз на 
„Авус Капитал“ – ООД (в процес на учредяване), 
със седалище в София и адрес на управление: 
София, район „Триадица“, ул. Краище 29, ет. 6, ап. 
10, за извършване на дейност като инвестиционен 
посредник в рамките на Европейския съюз и Евро­
пейското икономическо пространство, както следва:
Инвестиционни услуги и дейности по чл. 5, 
ал. 2, т. 1, 2, 4, 5 и 7 ЗПФИ, както следва:
 – приемане и предаване на нареждания във 
връзка с един или повече финансови инструменти, 
включително посредничество за сключване на 
сделки с финансови инструменти;
 – изпълнение на нареждания за сметка на 
клиенти;
 – управление на портфейл;
 – предоставяне на инвестиционни консулта­
ции на клиент;
 – предлагане за първоначална продажба на 
финансови инструменти без безусловно и неотме­
нимо задължение за придобиване на финансовите 
инструменти за собствена сметка.
Допълнителните услуги по чл. 5, ал. 3, т. 1, 
2, 3, 4, 5 и 7 ЗПФИ, както следва:
 – съхраняване и администриране на фи­
нансови инструменти за сметка на клиенти, 
включително попечителска дейност (държане на 
финансови инструменти и на пари на клиенти 
в депозитарна институция) и свързаните с нея 
услуги, като управление на постъпилите парични 
средства/предоставените обезпечения;
 – предоставяне на заеми за извършване на 
сделки с един или повече финансови инстру­
менти, при условие че лицето, което предоставя 
заема, участва в сделката при условия и по ред, 
определени с наредба;
 – консултации на дружества относно капи­
таловата структура, промишлената стратегия и 
свързани с това въпроси, както и консултации 
и услуги, свързани със сливания и покупка на 
предприятия;
 – предоставяне на услуги, свързани с чуж­
дестранни средства за плащане, доколкото те са 
свързани с предоставяните инвестиционни услуги;
 – инвестиционни изследвания и финансови 
анализи или други форми на общи препоръки, 
свързани със сделки с финансови инструменти;
 – по буква „а“ и буква „б“, т. 1 – 5 във връзка 
с базовия актив на деривативни финансови ин­
струменти по чл. 3, т. 2, букви „г“, „д“, „е“ и „и“ 
ЗПФИ, доколкото са свързани с предоставянето 
на изброените в буква „а“ и буква „б“, т. 1 – 5 
инвестиционни и допълнителни услуги.
На основание чл. 13, ал. 3 ЗКФН решението 
подлежи на обжалване пред Върховния админи­
стративен съд. Обжалването не спира изпълне­
нието на индивидуалния административен акт.
Председател: Ст. Мавродиев
8034